Príloha č. 1 súťažných podkladov

**Opis predmetu zákazky**

**Predmet zákazky**

Predmetom zákazky je nákup očkovacích látok, špecifikovaných nižšie v Opise premetu zákazky, spolu s ich dodávkou do miesta plnenia v súlade s požiadavkami na ich odbornú manipuláciu, stanovenými jednotlivými výrobcami dodávaných očkovacích látok.

**Predpokladané množstvo predmetu zákazky**

|  |  |
| --- | --- |
| **Predmet zákazky** | **Predpokladané množstvo**  **na 48 mesiacov** v ks |
| Očkovacie látky proti kliešťovej encefalitíde | 20 000 |

Predpokladané množstvo bude upresňované verejným obstarávateľom podľa priebežných objednávok, na základe skutočných potrieb verejného obstarávateľa počas platnosti Dohody, t.j. počas 48 mesiacov od účinnosti Dohody.

**Špecifikácia predmetu zákazky**

**Očkovacia látka proti kliešťovej encefalitíde pre dospelých** – účinným komponentom je inaktivovaný

vírus v suspenzii v  injekčnej striekačke s obsahom 0,5 ml – 1,0 ml, v odôvodnenom prípade sklenenej, so samostatne pribalenou ihlou, ochranný efekt je dosiahnutý po tretej dávke, preočkovanie po 3 – 5 rokoch.

**Záruky**

Doba záruky (exspirácie) všetkých očkovacích látok je 18 mesiacov odo dňa uvedeného v preberacom protokole po prevzatí tovaru. Očkovacie látky musia byť dodané v originálnych baleniach od výrobcu.

Očkovacie látky musia byť balené samostatné po jednom kuse. Injekčná suspenzia v naplnenej striekačke s ihlou, v  odôvodnenom prípade sklenená striekačka a ihla.

Dodávateľ je povinný dodržať odbornú manipuláciu a chladový reťazec pri každej dodávke očkovacích látok.