Príloha č. 2 súťažných podkladov

(Návrh)

**Rámcová dohoda**

sa uzatvára podľa § 269 ods. 2 Obchodného zákonníka a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení v znení neskorších predpisov (ďalej len „zákon č. 343/2015 Z. z.“)   
(ďalej len „Dohoda“)

**Zmluvné strany**

Kupujúci: Slovenská republika zastúpená Ministerstvom vnútra Slovenskej republiky

Sídlo Pribinova 2, 812 72 Bratislava

Bankové spojenie: Štátna pokladnica,

č. účtu 7000001400/8180

IBAN: SK59 8180 0000 0070 0000 1400

IČO 00151866

Zastúpený:

(ďalej len „Kupujúci“)

a

Predávajúci: [obchodné meno a právna forma]

Sídlo: [●]

Bankové spojenie: [●]

IČO [●]

DIČ [●]

Zastúpený: [●]

Zapísaný v OR SR: [●]

(ďalej len „Predávajúci “)

(ďalej len „zmluvné strany“)

**Článok I.**

**ÚVODNÉ USTANOVENIA**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo verejnú súťaž na realizáciu zákazky s názvom: „**Očkovacie látky proti kliešťovej encefalitíde pre dospelých**“ (ďalej len „verejné obstarávanie“). Výsledkom verejného obstarávania je výber úspešného uchádzača - Predávajúceho, s ktorým bude uzatvorená táto rámcová dohoda.

1.2. Účelom tejto Dohody je v súlade s výsledkom verejného obstarávania zabezpečiť kúpu Tovaru podľa článku II. bod 2.1. a 2.4. a Prílohy č. 1 tejto Dohody, ktorý bude v súlade s touto Dohodou kupovať Kupujúci od Predávajúceho formou objednávok.

**Článok II.**

**PREDMET DOHODY**

* 1. Predmetom tejto Dohody sú podmienky nákupu a predaja očkovacích látok (ďalej len „Tovar“) pre kupujúceho.
  2. Zmluvné strany sa dohodli, že za účelom kúpy Tovaru podľa tejto Dohody Predávajúci na základe predloženej písomnej objednávky Kupujúcemu dodá tovar a dopraví ho vlastnými prostriedkami a na vlastné náklady do miesta plnenia v lehote uvedenej v príslušnej objednávke.
  3. Predávajúci sa zaväzuje dodávať za podmienok stanovených touto Dohodou Kupujúcemu Tovar a Kupujúci sa zaväzuje Tovar prevziať a zaplatiť za Tovar kúpnu cenu dohodnutú v súlade s podmienkami tejto Dohody a objednávky.

1. Tovar je presne špecifikovaný v opise predmetu zákazky, použitom v súťažných podkladoch vo verejnom obstarávaní ako aj v ponuke Predávajúceho predloženej do verejného obstarávania. Opis predmetu zákazky tvorí Prílohu č. 1 tejto Dohody.
2. Predávajúci sa zaväzuje dodať Tovar v kvalite špecifikovanej v opise predmetu zákazky v bezchybnom stave.
3. Zmluvné strany sa dohodli, že písomná objednávka predložená na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru.

**Článok III.**

**KÚPNA CENA**

* 1. Cena za Tovar (ďalej len „kúpna cena“) stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva Zákon Národnej rady Slovenskej republiky č. 18/1996 Z. z. o cenách v znení neskorších predpisov.
  2. Kúpna cena zahŕňa všetky ekonomicky oprávnené náklady Predávajúceho vynaložené v súvislosti   
     s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
  3. Kúpna cena za Tovary musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade s  právnymi predpismi platnými v čase dodania Tovaru.
  4. Maximálna celková kúpna cena Tovaru, ktorý môže byť v súlade s touto Dohodou dodaný je stanovená v súlade s Prílohou č. 2 tejto Dohody.
  5. Maximálne jednotkové ceny za Tovar sú špecifikované v Prílohe č. 2 tejto Dohody a sú stanovené ako maximálne bez DPH pre jednotlivé položky, ktoré boli predmetom Ponuky. Maximálne jednotkové ceny je možné meniť len písomnou dohodou zmluvných strán v prípade zmeny colných a daňových predpisov alebo DPH, v prípade zmeny legislatívnych predpisov týkajúcich sa cien liekov a  kategorizácie liekov.
  6. Predávajúci prehlasuje, že Tovar dodáva Kupujúcemu za najlepších/najvýhodnejších podmienok  
     aké sa poskytujú na relevantnom trhu.

**Článok IV.**

**PREDPOKLADANÉ MNOŽSTVO TOVARU**

* 1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou je určené v Prílohe č. 1 tejto Dohody.

* 1. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa článku III. bodu 3.4 tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas platnosti tejto Dohody.

**Článok V**

**DOBA PLATNOSTI DOHODY**

5.1. Táto Dohoda sa uzatvára na obdobie 48 mesiacov odo dňa nadobudnutia platnosti a účinnosti tejto Dohody alebo do vyčerpania finančného limitu uvedeného v prílohe č. 2 tejto Dohody**,** podľa toho, ktorá skutočnosť nastane skôr.

**Článok VI**

**DODANIE TOVARU**

* 1. Miestom dodania Tovaru je: Ministerstvo vnútra SR, Gunduličova 2, 811 05 Bratislava.

* 1. Tovar musí byť dodaný v súlade s opisom predmetu zákazky riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa opisu predmetu zákazky,

Ponuky a tejto Dohody. V preberacom protokole Kupujúci vyznačí riadne dodanie Tovaru. V prípade vád sa tieto vyznačia v preberacom protokole a tento môže byť podkladom pre fakturácie až po odstránení vád dodávky Tovaru. K preberaciemu protokolu bude priložený dodací list Predávajúceho.

* 1. Predávajúci sa zaväzuje dodať Tovar na základe objednávky, ak:
* výrobca potvrdí dodávky Tovaru v požadovanom množstve a s požadovanou dobou použiteľnosti uvedenou v požiadavke Kupujúceho,
* bola Štátnym ústavom pre kontrolu liečiv prepustená šarža Tovaru (očkovacia látka) do voľného obehu,
* nebol Štátnym ústavom pre kontrolu liečiv Tovar (očkovacia látka) stiahnutá z trhu v Slovenskej republike.

**Článok VII**

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu kúpnu cenu podľa Dohody na základe faktúry vystavenej Predávajúcim po dodaní Tovaru a podpísaní preberacieho protokolu s vyznačením uspokojivého dodania Tovaru. Kupujúci neposkytne Predávajúcemu žiaden preddavok na zrealizovanie predmetu plnenia.
  2. Každá faktúra vystavená Predávajúcim musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia preberacieho protokolu s vyznačením uspokojivého dodania Tovaru potvrdeného Kupujúcim.
  3. Lehota splatnosti faktúry Predávajúceho je tridsať (30) kalendárnych dní odo dňa doručenia faktúry Kupujúcemu. Ak predložená faktúra nebude vystavená v súlade s touto Dohodou a príslušnou objednávkou, Kupujúci ju bezodkladne vráti Predávajúcemu na prepracovanie. Opravená faktúra je splatná do tridsiatich (30) kalendárnych dní odo dňa jej opätovného doručenia Kupujúcemu.
  4. Všetky faktúry budú uhrádzané výhradne bezhotovostne prevodným príkazom.
  5. Bankové spojenie Predávajúceho uvedené na faktúre musí byť zhodné s bankovým spojením uvedeným v tejto Dohode.

**Článok VIII**

**PRAVA A POVINNOSTI UČASTNÍKOV DOHODY**

8.1. V prílohe č. 3 sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
  2. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 8.1. a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.
  3. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

8.5 Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody.

**Článok IX**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s  príslušnými ustanoveniami Obchodného zákonníka za vady dodaného Tovaru.
  2. Kupujúci požaduje záruku akosti na tovar počas celej doby použiteľnosti, ktorá pri prevzatí Tovaru t.j. odo dňa dátumu uvedeného na preberacom protokole musí byť minimálne 18 mesiacov. Predávajúci môže dodať Tovar s kratšou dobou použiteľnosti len so súhlasom Kupujúceho, v prípade, že nie je dostupný Tovar s dlhšou dobou použiteľnosti.
  3. Podľa bodu 9.2. tohto článku tejto Dohody Predávajúci zodpovedá za to, že dodaný Tovar bude mať počas Záručnej doby vlastnosti vymedzené v opise predmetu zákazky a v Ponuke a že Tovar bude spôsobilý na použitie za účelom na aký sa Tovar obvykle používa.
  4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
  5. Uplatnenie záruky musí obsahovať:
     1. - číslo objednávky,
     2. - popis vady akosti Tovaru alebo spôsob ako sa vada akosti Tovaru prejavuje,
     3. - počet vadných kusov Tovaru,
     4. - určenie spôsobu uspokojenia nároku zo záruky podľa bodu 9.7. tohto článku tejto Dohody.
  6. Predávajúci je povinný sa písomne k Uplatneniu záruky vyjadriť do štrnástich (14) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
  7. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. - vrátenie zaplatenej kúpnej ceny za Tovar vykazujúci vady akosti,
     2. - výmenu Tovaru vykazujúcich vady akosti za bezchybný Tovar,
  8. Popri nárokoch ustanovených v bode 9.7. tohto článku tejto Dohody má Kupujúci nárok na náhradu škody.
  9. V prípade nárokov z Oprávnenej reklamácie podľa bodu 9.7.1 tohto článku tejto Dohody je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou tridsať (30) kalendárnych dní odo dňa jeho doručenia Kupujúcemu.
  10. V prípade nárokov z Oprávnenej reklamácie podľa bodu 9.7.2. tohto článku tejto Dohody je Predávajúci povinný vymeniť Tovar vykazujúci vady akosti za bezchybný Tovar. V tomto prípade zabezpečí odobratie Tovaru vykazujúceho vady akosti z miesta dodania Tovaru a dodanie bezchybného Tovaru na miesto dodania Tovaru Predávajúci na svoje náklady v lehote do 5 dní od uplynutia lehoty podľa bodu 9.6.
  11. Úplná alebo čiastočná zodpovednosť zmluvných strán je vylúčená v prípadoch zásahu vyššej moci t.j. udalosti, ktorá je pri vynaložení všetkej starostlivosti nepredvídateľná a zároveň pri všetkom možnom úsilí neodvrátiteľná.

**Čl. X.**

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar v súlade s príslušnou objednávkou (riadne) a v dohodnutom termíne (včas) má Kupujúci právo požadovať za každý začatý deň omeškania zmluvnú pokutu vo výške   
     0,05 % z ceny Tovaru, s dodávkou ktorého je Predávajúci v omeškaní.
  2. V prípade omeškania Kupujúceho s úhradou faktúry, má Predávajúci právo za každý začatý deň omeškania požadovať úrok z omeškania v zákonnom stanovenej výške.
  3. V prípade omeškania Predávajúceho s výmenou Tovaru (článok IX. bod 9.10. tejto Dohody) má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
  4. Kupujúci nemá nárok na úhradu sankcii, zmluvných pokút a škôd podľa Dohody, ak vznikli na strane výrobcu alebo boli spôsobené rozhodnutím štátnych orgánov SR, ktoré neumožnia dodávku Tovaru alebo boli spôsobené z dôvodu zásahu „vyššej moci“.

**Čl. XI.**

**VLASTNÍCKE PRÁVO**

11.1 Kupujúci nadobúda vlastnícke právo k Tovaru podpisom preberacieho protokolu s  vyznačením

riadneho dodania Tovaru.

**Čl. XII.**

**NÁHRADA ŠKODY**

12.1 Zmluvné strany sa dohodli, že v prípade spôsobenia škody Predávajúcim Kupujúcemu ju Predávajúci

v plnom rozsahu nahradí.

**Čl. XIII.**

**OSOBITNÉ USTANOVENIA**

13.1 Akákoľvek písomnosť alebo iné správy, ktoré sa doručujú v súvislosti s touto Dohodou a objednávkou (každá z nich ďalej len „Oznámenie“) musia byť

v písomnej podobe, doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom tejto Dohody.

* 1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom tejto Dohody:

Kupujúci: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [•]

email: [•]

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom tejto Dohody: Predávajúci: [•]

k rukám: [•]

email: [•]

* 1. Oznámenie nadobúda účinnosť okamihom jeho prevzatia a má sa za prevzaté:
     1. - v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;

alebo

* + 1. - v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje

ako poštová zásielka prvej triedy s uhradeným poštovným; alebo

* + 1. - v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje

prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  3. Ak sa ktorékoľvek z ustanovení tejto Dohody stane neplatným, takéto ustanovenie nebude tvoriť súčasť tejto Dohody, pričom ostatné ustanovenia tejto Dohody zostanú v platnosti.
  4. Zmluvné strany sa dohodli, že pohľadávky vyplývajúce z tejto Dohody a príslušnej objednávky môžu byť postúpené na tretie osoby len s predchádzajúcim písomným súhlasom dlžníka.
  5. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody.
  6. Táto Dohoda môže byť doplnená alebo zmenená len písomnými dodatkami k tejto Dohode.
  7. Zmluvné strany sa dohodli, že prípadné spory vyplývajúce z tejto Dohody budú riešiť najprv dohodou alebo zmierom. V opačnom prípade bude o spore/sporoch z tejto Dohody rozhodovať miestne a vecne príslušný súd Slovenskej republiky.

**Čl. XIV.**

**ZÁNIK DOHODY**

14.1 Túto Dohodu možno zrušiť:

14.1.1. - písomnou dohodou Zmluvných strán, a to dňom uvedeným v takejto dohode; v dohode o ukončení

tejto Dohody sa súčasne upravia aj nároky Zmluvných strán vzniknuté na základe alebo v súvislosti

s touto Dohodou,

14.1.2. - písomným odstúpením od Dohody ktoroukoľvek zo Zmluvných strán,

14.1.3. - výpoveďou Dohody podľa bodu 14.7. tohto článku tejto Dohody.

14.2 Kupujúci je oprávnený odstúpiť od Dohody (ďalej len „**odstúpenie Kupujúceho**“) v prípade, ak:

* + 1. - proti Predávajúcemu začalo konkurzné konanie alebo reštrukturalizácia,
    2. - Predávajúci vstúpil do likvidácie,
    3. - Kupujúci mal tri a viac Oprávnených reklamácii k podstatnej časti dodávky Tovaru,
    4. - Predávajúci koná v rozpore s touto Dohodou alebo všeobecne záväznými právnymi predpismi a na

písomnú výzvu Kupujúceho toto konanie a jeho následky v určenej primeranej lehote neodstráni

* + 1. - Predávajúci poruší Dohodu podstatným spôsobom, tak ako je to uvedené v článku VIII. bod 8.5. tejto

Dohody

14.2.6 - pre Predávajúceho sa stane plnenie z tejto Dohody úplne nemožným.

14.2.7- Predávajúci poruší povinnosti podľa čl. 8 bodov 8.2 až 8.4. tejto Dohody.

* 1. Predávajúci je oprávnený odstúpiť od tejto Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho   
     sa považuje omeškanie Kupujúceho s úhradou faktúry/faktúr, ak neuhradí faktúru/faktúry najneskôr do šesťdesiatich (60) dní od ich splatnosti.
  2. Kupujúci je oprávnený odstúpiť od tejto Dohody ak:

1. v čase jej uzavretia existoval dôvod na vylúčenie Predávajúceho pre nesplnenie podmienky podľa § 32 ods. 1 písm. a) zákona č. 343/2015 Z.z.,
2. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so zmluvou o fungovaní Európskej únie,
3. Predávajúci nebol v čase uzavretia Dohody zapísaný v registri partnerov verejného sektora, ak sa naňho táto povinnosť vzťahuje, alebo ak bol vymazaný z registra partnerov verejného sektora.
   1. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie je účinné dňom jeho doručenia druhej zmluvnej strane

14.6 Zmluvná strana, ktorá odstúpi od tejto Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.

* 1. Túto Dohodu môže písomne vypovedať kupujúci bez udania dôvodu. Výpovedná lehota je tri (3) mesiace a začína plynúť prvým dňom nasledujúceho mesiaca, v ktorom bola písomná výpoveď doručená druhej Zmluvnej strane.

**Čl. XV.**

**ZÁVEREČNÉ USTANOVENIA**

* 1. Túto Dohodu je možné meniť len na základe písomných dodatkov.
  2. Neoddeliteľnou súčasťou tejto Dohody je:

- Príloha č. 1: Opis predmetu zákazky,

- Príloha č. 2: Ocenený rozpočet ceny

- Príloha č. 3: Informácie o subdodávateľoch

* 1. Táto Dohoda je vyhotovená v piatich vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
  2. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Dohodu zverejní Kupujúci.
  3. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete zmluvy a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

V Bratislave, dňa: V [●], dňa: [●]

Za Kupujúceho: Za Predávajúceho:

.................................................................. ..................................................................